శాస్త్ర విజ్ఞానము: మాయమైన 'దూత' (బృహస్పతి పంచమం – 12)
Posted by శ్రీనివాస చక్రవర్తి Monday, May 3, 2010
సన్నాహాలన్నీ పూర్యయ్యాయి. ఇక ఇంటికి బయలుదేరడమే ఆలస్యం. మేం తెచ్చిన సామగ్రి అంతా సరిగ్గా ఉందో లేదో ఆఖరి సారిగా ఓ సారి సరిచూశాను. అప్పుడు తెలిసింది. మేం తెచ్చిన ఫిల్ప్ రోల్స్ లో ఆరు తక్కువయ్యాయి.
ఆ ఫిల్మ్ రోల్స్ లో కళాలయంలో తీసిన ఫోటోలు ఉన్నాయి. ఎక్కడ పోయుంటాయబ్బా? కాసేపు ఆలోచించాను. కళాయలంలో గుర్తుగా ఒక అరుగు మీద పెట్టాను తరువాత తీసుకెళ్దామని.
బయల్దేరడానికి ఇంకా చాలా సేపే ఉంది. ప్రొఫెసరు, తిరుమల రావు నిద్రపోతున్నారు. ఒక సారి మళ్లీ కళాలయానికి వెళ్లి ఫిల్మ్ కోసం వెతకాలి. ఎక్కడ పెట్టానో తెలుసు కనుక గాలించడం పెద్ద కష్టం కాదు. చప్పున బయలుదేరితే అరగంటలో తిరిగొచ్చేయొచ్చు.
కళాలయంలో మేం ఏర్పాటు చేసిన ఫ్లడ్ లైటు పనిచెయ్యడం లేదు. కనుక టార్చిలైటు మీదే ఆధారపడాల్సి వచ్చింది. తాడు మీద ఆధారపడకుండా ఏకంగా పైనుండి దూకేశాను. ఎండుటాకులా తేలుకుంటూ నెమ్మదిగా కిందకి దిగాను. పది నిముషాల్లో పోయిన ఫిల్మ్ లని తిరిగి వశం చేసుకోగలిగాను.
నన్ను అంతగా ఆకట్టుకున్న 'దూత'కి చివరి సారిగా వీడ్కోలు చెప్పాలనిపించింది. ఆ మానవేతర కళాఖండాన్ని మళ్లీ ఎప్పుడు చుస్తానో ఏమో? కాని ఆ గదిలోకి వెళ్లి చూడగా ఒక్కసారి నా ఊపిరి ఆగినంత పనయ్యింది. ఆ శిల్పం ఉండాల్సిన చోటు ఖాళీగా ఉంది!
వెంటనే మా నౌకకి తిరిగెళ్లి ప్రొఫెసర్ ని లేపి జరిగింది చెప్పాను. ఆయనకి దెబ్బకి మత్తు వొదిలిపోయినట్టుంది. పళ్లు పటపట కొరుకుతూ అభినవ్ వర్మ గురించి అతడి నేస్తాల గురించి ఏదో అన్నాడు. ఆయనకి ఈ 'పరిభాష' కూడా బాగా తెలుసని అప్పుడే తెలిసింది.
"నాకు అర్థం కానిదేంటంటే, అంత పెద్ద వస్తువుని అసలు ఎలా బయటికి తెచ్చారు? తెచ్చినా మనకి కనిపించకుండా ఎలా తెచ్చారు?" కాప్టెన్ వర్ధమాన్ ఉద్వేగంగా అడిగాడు.
"దాచాలనుకుంటే ఎన్నో రహస్య స్థలాలు ఉన్నాయి. మనం ఎవ్వరూ లేని సమయంలో అదను చూసి బయటికి తీసి ఉంటారు. ఎంత గురుత్వం తక్కువ ఉన్నా, అంత పెద్ద వస్తువుని బయటికి తీయడం మాటలేం కాదు," రాకేష్ ప్రత్యర్థిని మెచ్చుకోకుండా ఉండలేకపోయాడు.
"ఏదో ఏడ్చారులే!" ప్రొఫెసర్ కి చిర్రెత్తినట్టుంది. "తక్షణ కర్తవ్యం ఆలోచించండి. మనకి ఇంకా ఐదు గంటల సమయం ఉంది. అంత లోపల వాళ్లు బయలుదేరలేరు. గానిమీడ్ ని ఇప్పుడే దాటాం. కనుక వెంటనే బయలుదేరడం శ్రేయస్కరం కాదు, అంతేనా కెప్టెన్?"
"అవునవును" తలూపాడు కెప్టెన్ వర్ధమాన్. "కక్ష్య మార్పిడి చేసుకోవాలంటే జూపిటర్ కి అవతలి వైపుకి వెళ్లాలి. అలా కక్ష్య మారితేనే ఇంధనం కొంచెం తక్కువ ఖర్చు అవుతుంది."
"మంచిది. మనకి కూడా కొంచెం వెసులుబాటు ఉంటుంది. ఏం చేస్తే బావుంటుందంటారు?" అందర్నీ ఓ సారి కలయజూస్తూ అడిగాడు ప్రొఫెసర్.
ఆ సందర్భంలో మేం చేసిన పని గురించి తరువాత సింహావలోకనం చేసుకుంటే అది చాలా అమానుషంగా, అనాగరికంగా, మోటుగా అనిపిస్తుంది. ఏం చేస్తాం? మా పరిస్థితి అలాంటిది. అంత కష్టపడి మేం సాధించిన దాన్ని ఆఖరి నిముషంలో ఎవరో గద్దలా తన్నుకుపోవడం సహించలేకపోయాం. అలాంటి నిస్సహాయ స్థితిలో ఇక వేరే గత్యంతరం కనిపించలేదు. మానవ లోకానికి, భూమికి దూరంగా న్యాయం, చట్టం లేని ఆ శూన్యసీమలో ఇక మేమే మా సొంత చట్టాన్ని రూపొందించుకోక తప్పింది కాదు.
వరుసగా ఎవరికి తట్టిన ఆలోచన వాళ్ళు చెప్పుకొచ్చారు.
"వాళ్ల రాకెట్ బూస్టర్లని ధ్వంసం చేస్తే," అన్నాడు శేషు తన ఆలోచనకి తానే మురిసిపోతూ.
కెప్టెన్ వర్ధమాన్ ఈ ఆలోచన బొత్తిగా నచ్చలేదు.
"అలాంటి అఘాయిత్యానికి పాల్పడడం నాకు ఇష్టం లేదు. పైగా కెప్టెన్ నిత్యానంద్ నాకు మంచి స్నేహితుడు. అలా చేస్తే ఇక ఛస్తే నన్ను క్షమించడు. అంతేకాక ఆ నౌకని వాళ్లు తిరిగి రిపెయిర్ చేసుకోలేకపోతే వాళ్ల ప్రాణాలకే ముప్పు."
"పోనీ ఇంధనం కొట్టేస్తే?" ఇది గౌరంగ్ ఆలోచన. "అందరూ పడుకుని ఉంటారు. ఇదే మంచి అదను."
"బంగారం లాంటి ఆలోచన," నాకైతే తెగ నచ్చింది. "కాని మన రెండు నౌకల మధ్య రెండు కిమీల దూరం వుంది. మన పైపు పొడవు కేవలం నూరు మీటర్లే!" అంత చక్కని అంతలోనే ఆవిరైనందుకు నిట్టూర్చాను.
కాని అప్పుడు ఎవరికి వచ్చిందో గుర్తులేదు గాని మెరుపు లాంటి ఆలోచన. అసంభవాన్ని సంభవం చేసే ఆలోచన. దాని ఆచరణకి ఏ అధునాతన పరికరాలూ అక్కర్లేదు.కండలు తిరిగిన నలుగురు కూలీలు ఉంటే చాలు.
1 Responses to మాయమైన 'దూత' (బృహస్పతి పంచమం – 12)
Posted on May 3, 2010 at 1:22 PM
Copyright 2009 : శాస్త్ర విజ్ఞానము: మాయమైన 'దూత' (బృహస్పతి పంచమం – 12) Monezine Blogger Template Designed By Jinsona Design | Blogger XML Coded By CahayaBiru.com
saastra vignaanamu: maayamaina 'dhootha' (bruhaspati panchamam – 12)
Posted by srinivasa chakravarti Monday, May 3, 2010
sannaahaalannii puuryayyaayi. ika intiki bayaluderadame aalasyam. mem tecchina samagri antaa sarigga undo ledho akhari saarigaa oo saari sarichuusaanu. appudu telisindi. mem tecchina filp rolls loo aaru takkuvayyaayi.
aa fillm rolls loo kalaalayamlo teesina photolu unnaayi. ekkada poyuntayabba? kasepu aalochinchaanu. kalaayalamlo gurtugaa oka arugu meeda pettaanu taruvaata teesukeldaamani.
bayalderadaaniki inka chala sepe undi. profesaru, tirumala raavu nidrapotunnaru. oka saari malli kalaalayaaniki velli fillm kosam vetakaali. ekkada pettano telusu kanuka gaalinchadam pedda kashtam kaadu. chappuna bayaluderithe aragantalo tirigocheyochu.
kalaalayamlo mem erpaatu chesina flud laitu panicheyyadam ledu. kanuka tarchilaitu meede aadhaarapadaalsi vachindi. taadu meeda aadharapadakunda ekamgaa painundi dookesaanu. endutakula telukuntu nemmadigaa kindaki digaanu. padi nimushaallo poyina fillm lani tirigi vasham chesukogaligaanu.
nannu antagaa aakattukunna 'dhootha'ki chivari saarigaa veedkolu cheppalanipinchindi. aa manavetara kalakhandanni malli eppudu chustano emo? kaani aa gadiloki velli chudagaa okkasari naa oopiri aaginanta panayyindi. aa shilpam undaalsina chotu khaaliigaa undi!
ventane maa naukaki tirigelli professor ni lepi jarigindi cheppaanu. aayanaki debbaki mattu vodilipoyinattundi. pallu patapata korukutuu abhinav varma gurinchi atadi nestala gurinchi edho annadu. aayanaki ee 'paribhasha' kuudaa baga telusani appude telisindi.
"naaku artham kanidentante, anta pedda vastuvuni asalu ela bayatiki tecchaaru? tecchina manaki kanipinchakunda ela tecchaaru?" capten vardhaman udvegamgaa adigaadu.
"dachalanukunte enno rahasya sthalaalu unnaayi. manam evvaruu laeni samayamlo adanu chusi bayatiki teesi untaaru. entha gurutvam takkuva unna, anta pedda vastuvuni bayatiki teeyadam matalem kaadu," rakesh pratyarthini mechukokunda undalekapoyadu.
"edho edcharule!" professor ki chirrettinattundi. "takshana kartavyam aalochinchandi. manaki inka aidu gantala samayam undi. anta lopala vaallu bayaluderaleru. ganimeed ni ippude datam. kanuka ventane bayaluderadam shreyaskaram kaadu, antena kepten?"
"avunavunu" taluupaadu kepten vardhaman. "kakshya marpidy chesukovalante jupiter ki avatali vaipuki vellaali. alaa kakshya maarithene indhanam konchem takkuva kharchu avutundi."
"manchidi. manaki kuudaa konchem vesulubaatu untundi. yem cheste bavuntundantaru?" andarnee oo saari kalayajuustuu adigaadu professor.
aa sandarbhamlo mem chesina pani gurinchi taruvaata simhaavalokanam chesukunte adhi chala amaanushamgaa, anaagarikamgaa, motugaa anipistundi. yem chestam? maa paristhiti alantidi. anta kashtapadi mem saadhinchina daanni akhari nimushamlo evaro gaddala tannukupovadam sahinchalekapoyam. alanti nissahaya sthitilo ika vere gatyantaram kanipinchaledu. manava lokaniki, bhoomiki dooramgaa nyaayam, chattam laeni aa shoonyaseemalo ika meme maa sonta chattaanni roopondinchukoka tappindi kaadu.
varusagaa evariki tattina aalochana vaallu cheppukochaaru.
"vaalla racket boosterlani dhwamsam cheste," annadu sheshu tana aalochanaki taane murisipotu.
kepten vardhaman ee aalochana bottigaa nachaledu.
"alanti aghaayityaaniki palpadadam naaku ishtam ledu. paiga kepten nityanand naaku manchi snehitudu. alaa cheste ika chaste nannu kshaminchadu. antekaka aa naukani vaallu tirigi repair chesukolekapothe vaalla praanaalake muppu."
"ponee indhanam kotteste?" idhi gourang aalochana. "andaruu padukuni untaaru. ide manchi adanu."
"bangaram lanti aalochana," naakaithe tega nachindi. "kaani mana rendu naukala madhya rendu kimeela dooram vundi. mana paipu podavu kevalam nooru meterley!" anta chakkani antalone aavirainanduku nittoorchaanu.
kaani appudu evariki vachindo gurtuledu gaani merupu lanti aalochana. asambhavaanni sambhavam chese aalochana. daani aacharanaki e adhunaatana parikaraaluu akkarledu.kandalu tirigina naluguru kooleelu unte chaalu.
1 Responses to maayamaina 'dhootha' (bruhaspati panchamam – 12)
Posted on May 3, 2010 at 1:22 PM
Copyright 2009 : saastra vignaanamu: maayamaina 'dhootha' (bruhaspati panchamam – 12) Monezine Blogger Template Designed By Jinsona Design | Blogger XML Coded By CahayaBiru.com